278 Paupertas

Eligenda est paupertas propter tria. Primo, propter Christi approbationem qui non solum verbo sed opere preelegit. Sed secundum Philosophum, in *Tempore*, quod sapiens eligit illud pocius eligendum est. Vnde quamuis ante aduentum Christi paupertatis esset contemptibilis et odiosa, postmodum cum fuerit in laude. Vnde et Christus frequenter non habuit hospicium, Marc. 11[:11]: *Circumspectis omnibus, cum jam vespera esset [hora], exiit in Bethaniam*.

Secundo, eligenda est propter securitatem, Ysai. 14[:30]: *Pauperes fiducialiter requiescent*. Sed econtra de diuitibus dicitur illud, Job [15:21]: *Semper sonitus terroris in auribus* eorum. Sunt itaque pauperes vita securi, quia ibi non mouentur lites, nec timentur fures, sed diuites hec sustinent. In cuius figura Cayn qui interpretur possessio habebat caput tremulum. Vnde poeta: Cantabit vacuus coram latrone viator.

¶ Item, pauperes sunt mente quieti eo quod spinis diuiciarum non sunt lacerati.

Tercio, eligenda est paupertas propter excellentem remuneracionem. Nam paupertas in premio equatur martirio. Vnde Bernardus, vere martirii genus est paupertas voluntria. Quid enim grauius quam inter epulas esurire.

¶ Narratur in quadam *Historia*, quod Romani qui viros magnificos deificare solebant, exemplum in numero deorum recipere noluerunt. Eo quod propter paupertatem quam predicauit que naturaliter odiosa est hominibus, paucos haberet sequaces sed propter hoc non timeat fidelis, quia non est ita peruersus Saracenus quin pascat seruum suum, a multo forciori ex Christo qui dicit [Matt. 6:31]: *Nolite solliciti esse, dicentes: Quid manducabimus*, etc. Vnde et sanctus Serapion, cuidam inquirenti cur pauper esset, respondit, Quia euangelium me spoliauit. Quod et iterum meditauit, secundum illud [1 Reg. 2:7]: *Dominus pauperem facit et ditat*. Sicut enim pauper scolaris deficientibus communis solet, repatriare et peregrinus deficientibus sumptibus largas facit dietas. Etiam falco famelitus auidius volat ad predam, sic pauperes ac celum.

¶ Exemplum de filio prodigo.

Item, Deus plus solicitatur de statu pauperum quam diuitum, secundum illud, Psal. [39:18]: *Ego autem mendicus sum et pauper; Dominus sollicitus est mei*. Sic parentes habentes multos filios plus solicitantur de vno filiorum si infirmetur quam de reliquis sanis. Et ea que prouidit Deus pauperibus non sunt transitoria sed perpetua, Tob. 4[:23]: *Pauperem vitam gerimus, [sed] habebimus multa bona si timuerimus Deum*.

¶ Exemplum de falcone et gallina, quorum falco in uita tantum videlicet non in morte. Econtra gallina videlicet in vita et in morte. Exemplum de diuite et Lazaro propter predicta dixit Christus Matt. 5[:3]: *Beati pauperes spiritu*: quia vestrum *est regnum* Dei. Huius /f. 86va/ ratio est quia pater maritato heredi non dat mobilia, set aliis filiis qui illi reseruat hereditatem. Vnde et Abraham filiis concubinarum largitus est numera, sed Ysaac heredi suo dedit cuncta que possedit, Gen. 25[:33]. Augustinus, diues et pauper duo sunt sibi contaria. Sed iterum sunt sibi necessaria. Quia nullus indigeret, si se inuicem supportarent; et nemo laboraret, si se ambo iuuarent. Vterque factus est propter alium. Diues propter pauperem, et pauper propter diuitem. Ex quo enim pauperum est regnum celorum et justus est quod diuites a pauperibus illud amant. Ergo secundum Chrisostomum homilia 12 in *Imperfecto*, res diuitis proficiat ad pauperis sustentacionem in hoc seculo, ut oratio pauperis proficiat diuiti in alio seculo. Sicut vlmus infructuosa dat homorem et appodiamentum viti, et vitis pro se et vlmo proferat fructum. Ideo signanter dicitur Prou. 14[:31]: *Qui miseretur pauperis*, beatus erit.

¶ Difficilis quidam res paupertas vermere non audientibus attemptare. Vnde Seneca, *De remediis fortuitorum*, paupertas tibi grauis est. Immo tu paupertati, non in paupertate vicium est, sed in paupere, illa quidem expedita est hilaris et tuta. Vnde Augustinus, *Epistola* quinqua, plus dolendum est paupertatem, quam opulenciam perisse Romanam. Nam in paupertate eorum morum integritas seruabatur; per opulenciam dira nequicia non muros, sed mentes hominum corruit. Vnde Seneca, *Epistula* 17, si vis vacare animo, aut pauper sis aut pauperi similis.

¶ Item, Bernardus, si ministerium tuum prohibet te esse pauperem, probet te ministratio tua esse pauperum amatorem.

¶ Propter istam paupertatis humilitatem vtilitatem, dixit quidam, quod paupertas est celeste precium taxauit, quod pauperes proprie soluit pro regno celorum, Matt. 19[:29]: *Omnis qui reliquerit domum*, etc.

Item, est celeste parandum ad quod pauperes mutantur. Sicut figuratum est, Luc. 14[:16]: *Homo quidam fecit cœnam magnam*, etc. Vbi postquam tria genera hominum se excusauerant, subducuntur pauperes et debiles introducti sunt.

¶ Tercio, paupertas est celeste solum quo pauperes collocantur, Matt. 19[:27-28]: Vos qui reliquistis *omnia*, et sequitur, *sedebitis super sedes.* In laudem paupertatis dicit Bernardus in *Sermone de aduentu*,filii Adam, auarum genus, ambiciosa gens, audito. Quid vobis cum diuiciis et gloria temporali, aurum vestrum et argentum. Terra sunt rubea et alba, que solus error reputat preciosa. Denique si vestra sunt, tollite huic vobiscum. Sed Psal. [48:18] dicit hoc, *Cum interierit, non sumet omnia*. Vnde Chrisostomus in *Imperfecto*, homilia 3, super illud [Matt. 2:11]: *Et intrantes domum*. Videamus quam gloriosum magi inuenerunt. Ecce regem quasi degradatum, meditantem in terra aliena, si queritur in terra regis Lynus palacium, thalamum, et solum. Ecce iacet in presepio, si queras comitiuam et familiam. Ecce bos et asinus si mensam et coquinam. Ecce lactis pabulum si vestes et ornamenta. Ecce matris gremium si ministrallos. Ecce matris fetem niue. Iccirco de ipso dici potest illud, Psal. [48:3]: *Simul in unum dives et pauper*, id est, Deus et homo. Vnde Anselmus in libro *De sacramentis*, quis pauperior Christo in terris potuit inueniri. Qui veniens, non habuit de suo vbi nasceretur. Nec natus vbi poneretur. Nec transiens per mundum vbi caput reclinaret. Nec transiens de mundo vnde nuditatem suam operiret.

¶ De paupertate philosophorum narrat Valerius, libro 4, cap. 3, et libro 8, de Anaxagora, qui post longam peregrinacionem domum rediens, cum vidisset possessiones dissipatas, dixit, Nisi iste perissent, ego salvus non fuisse. Et Diogene narrat quomodo duplici pallio vsus est contra frigus, peram pro cellario, baculo pro sustentaculo. Quomodo calicem suum confregit quando vidit puerum concaua manu aquam potare. Quomodo moriens iussit se proici in humatum. Quomodo vsus est dolio volubili contra frigus et contra estum.

¶ Moraliter iste Diogenes est fidelis pauper, Psal. [78:8]: *Pauperes facti sumus nimis*. Dolum vertibile est vita presens que ueno letatur modo tristatur, Job [14:2]: Numquam in eodem statu permanet. Si ergo ad nos in isto dolio versantes venerit Alexander, id est, mundus pomposus querens an aliquid de suo habere velimus petamus quod a sole vestro recedat et lucem eius non impediat. Secundum illud Psal. [15:8]: *Providebam Dominum in conspectu meo semper*. /f. 86vb/

¶ Nempe philosophi non reputabant bona mundi esse sua. Iccirco non illa appebant nec pro illis amissis dolebant. Vnde narrat Seneca, quod Stilbon philosophus interrogatus post capcionem et subuersionem vrbis sue an aliud amisisset, respondet, Nichil penitus nam omnia mea mecum sunt. Et tum filios cum patrimonio amplo amiserat. Nam filios suos hostis Demetrius rapuerat sed vere bone sua iudicabat esse sapienciam et paupertatem meum. Vere bona que hostis non potest hostis manu mittere.

Narrat etiam *Policraticus* 4, cum rex Alexander gentem Bragmanarum debellare decreuisset responderunt, Quid erit homini satis cui totus non sufficit mundus diuicias non habemus quarum cupiditate nos infestare debetis esca nobis pro diuiciis est pro cultu et pro auro etc. Sicut ibi dicitur.

Item narrat Valerius, libro quarto capitulo tercio, de Fabricio duce Romano qui dixit quod illum locupletem faciebat non multa possidere sed pauca desiderare.